**Кыргыз Республикасында мамлекеттик негизги фонддордун орто базардык наркын аныктоо боюнча усулдук сунуштоолорду бекитүү тууралуу Кыргыз Республикасынын Өкмөтүнө караштуу Мамлекеттик мүлктү башкаруу боюнча фонддун буйругунун долбооруна**

**НЕГИЗДЕМЕ-МААЛЫМКАТ**

Ушул буйруктун долбоору Кыргыз Республикасынын Жогорку Кеңешинин 2016-жылдын 19-майындагы №553-VI “Кыргыз Республикасынын материалдык жана материалдык эмес активдерин инвентаризациялоо, идентификациялоо, кайра баалоо жана эсебин алуу жөнүндө” токтомун, Кыргыз Республикасынын Премьер-министринин 2016-жылдын 25-октябрындагы №578 буйругун аткаруу максатында жана Кыргыз Республикасынын Өкмөтүнүн 2014-жылдын 15-сентябрындагы №530 “Кыргыз Республикасынын Өкмөтүнүн айрым ченем жаратуу ыйгарым укуктарын аткаруу бийликтин бир катар мамлекеттик органдарына өткөрүп берүү жөнүндө” токтомуна ылайык даярдалды.

Буйруктун долбоору менен, Кыргыз Республикасынын мүлкүнүн абалы жөнүндө реалдуу кырдаалды изилдөө жана алардын орто базардык наркын аныктоо үчүн Кыргыз Республикасынын негизги фонддорун болжолдуу кайра баалоого мүмкүндүк берүүчү Усулдук сунуштоолорду бекитүү сунушталат.

Белгилей кетчү нерсе, бүгүнкү күнгө мамлекеттик мүлктү баалоо негизинен мамлекеттик мүлктү сатууда көз карандысыз баалоочуларды тартуу жолу менен жүргүзүлөт, көз карандысыз баалоочуларды тартуу жолу менен мамлекеттик мүлктү кайра баалоо финансылык жана ошондой эле убактылуу ири ресурстарды талап кылат, мындай чыгымдарды бүгүнкү күндө мамлекет көтөрө албайт.

Мамлекеттик мүлккө кайра баалоону жүргүзүү үчүн каржылоонун кошумча булактарынын жоктугун эске алып, бул буйрукту кабыл алуу мамлекеттин негизги фонддорунун базардык орточо наркын аныктоого негиз болуп кызмат кылат. Бул, мамлекет кандай ресурстарга ээ жана алардын саны канча, базарда болжолдуу канчага бааланат ж.у.с. маалыматтарды так билгенге мүмкүндүк берет. Тигил же башка объект боюнча баалоо жүргүзүү муктаждыгы жөнүндө кандайдыр бир чечим кабыл алынган учурда, баалоо ишмердик чөйрөсүндөгү мыйзамдардын чегинде тиешелүү жол жоболор жүргүзүлөт.

Колдонулуп жаткан улуттук мыйзамдардын ченемдерине жүргүзүлгөн талдоолордун жыйынтыгы боюнча аныкталды, иштеп жаткан ченемдик укуктук актыларга сунушталып жаткан долбоордун ченемдери каршы келбейт.

Жогоруда берилгендердин негизинде Кыргыз Республикасында мамлекеттик негизги фонддордун орто базардык наркын аныктоо боюнча усулдук сунуштоолорду бекитүү тууралуу Кыргыз Республикасынын Өкмөтүнө караштуу Мамлекеттик мүлктү башкаруу боюнча фонддун буйругунун долбоору даярдалып жана макулдашууга чыгарылат.

**Кыргыз Республикасынын**

**Өкмөтүнө караштуу**

**Мамлекеттик мүлктү башкаруу**

**боюнча фонддун төрагасы Б.К.Казаков**